**P R O C E D U R Ă**

**PRIVIND ORGANIZAREA ȘI DESFĂȘURAREA ONLINE**

**A ADUNĂRILOR GENERALE ALE ACȚIONARILOR HOLDE AGRI INVEST S.A.**

**HOLDE AGRI INVEST S.A.**, cu sediul în Bucureşti, Intr. Nestorei nr. 1, Corp B, Etaj 10, Sector 4, București, România, înregistrată la Registrul Comerțului sub nr. J40/9208/2018, Identificator Unic la Nivel European (EUID): ROONRC. J40/9208/2018, având cod unic de înregistrare 39549730 (denumită în continuare „Societatea”) are un capital social, subscris si varsat in totalitate de 97.977.589 lei, divizat în 97.977.589 acțiuni nominative, din care 92.150.414 acțiuni ordinare și 5.827.175 acțiuni preferențiale cu dividend preferențial fără drept de vot, fiecare actiune avand valoare nominala de 1 RON. Fiecare actiune ordinara subscrisa si varsata de actionari confera acestora dreptul la un vot in Adunarea Generala a Actionarilor, dreptul de a alege si de a fi alesi in organele de conducere, dreptul de a participa la distribuirea profitului, precum si alte drepturi prevazute in Actul Constitutiv al Societatii.

1. **PREVEDERI GENERALE**

Această procedură („**Procedura**”) se aplică acționarilor Societății în legătură cu adunările generale ordinare și extraordinare ale acționarilor Societății.

Prezenta Procedură reglementează și stabilește condițiile în care adunările generale ordinare și extraordinare ale acționarilor Societății se vor desfășura prin mijloace electronice de comunicare online puse la dispoziția acționarilor prin acces la adresa de internet <https://hai.evote.ro/login>.

Accesul acționarilor înregistrați în registrul acționarilor la data de referință pentru adunările generale relevante va putea fi făcut prin conexiune de internet și accesând adresa de internet de mai sus.

Acționarii pot accesa platforma de vot de pe orice dispozitiv conectat la internet. După crearea contului de vot online și autentificare acționarul va putea vedea transmisiunea video a sedinței, va putea adresa întrebari în scris în secțiunea special dedicată și vota.

Pentru asistență, acționarii se pot adresa Societății prin e-mail la adresa investors@holde.eu.

1. **EXERCITAREA DREPTULUI DE VOT IN ADUNARILE GENERALE**

Pentru transmiterea in mod electronic a voturilor, actionarii au la dispozitie o platforma de vot online care va fi accesibila pe baza de username si parola, pentru fiecare actionar in parte, ce pot fi obtinute după completarea câmpurilor obligatorii cu informatiile necesare si încarcarea actelor necesare (conform dispozițiilor de mai jos).

Incepand cu data de referinta relevanta a adunarii generale a actionarilor (data de referinta va fi stabilita in convocatorul publicat pentru adunarea generala a actionarilor relevanta) si pana la momentul inchiderii rundei de vot anuntat de catre presedintele de sedinta in timpul fiecareia dintre sedintele adunarii generale a actionarilor, acționarii vor putea vota online și transmite votul aferent.

Pentru identificare si acces online la adunările generale, acționarii pun la dispoziție următoarele informații:

* + 1. Persoanele fizice:
	+ Nume Prenume;
	+ Cod Numeric Personal (CNP);
	+ Adresa email;
	+ Copie act identitate (buletin de identitate, carte de identitate, pasaport, permis de sedere);\*
	+ Numar telefon (optional).
		1. Persoanele juridice:
	+ Denumire persoană juridică;
	+ Cod unic de înregistrare (CUI);
	+ Nume Prenume reprezentant legal;
	+ Cod Numeric Personal (CNP) reprezentat legal;
	+ Adresa email;
	+ Act identitate reprezentant legal (buletin de identitate, carte de identitate, pasaport, permis de sedere);
	+ Copie certificat constatator eliberat de registrul comertului sau orice document echivalent emis de catre o autoritate competenta din statul in care actionarul persoana juridica este inmatriculat in mod legal, prezentat in original sau in copie conform cu originalul. Documentele care atesta calitatea de reprezentant legal al actionarului persoana juridica vor fi emise cu cel mult 30 de zile inainte de data de referinta \*
	+ Numar telefon (optional).

Documentele prezentate intr-o alta limba decat engleza vor fi insotite de traducerea realizata de un traducator autorizat in limbile romana/engleza.

Copia electronică a documentelor mai sus menționate va fi încărcată online (upload) în câmpurile dedicate.

\*Fișierele ce pot fi încărcate pot avea una dintre următoarele extensii: **.jpg, .pdf, .png**. Acționarii se pot conecta și vota ori de câte ori doresc în intervalul desemnat votului prin corespondenta si/sau live, ultima opțiune de vot fiind cea înregistrată.

Identificarea facuta de Societate in cazul persoanelor fizice da acces la adunarile generale ale Societatii in situatia in care respectiva persoana fizica este actionar la data de referinta aferenta.

Identificarea facuta de Societate in cazul persoanelor juridice, procurilor speciale sau generale da acces la adunarile generale ale Societatii dupa probarea de fiecare data a validitatii reprezentatului legal, respectiv al persoanei imputernicite.

Actionarii se pot conecta si vota utilizand username-ul si parola primite ori de cate ori doreste in intervalul desemnat votului, ultima optiune de vot fiind cea inregistrata si luata in considerare.

În situația în care în urma procesului de identificare apar neconcordanțe între datele oferite de acționar și cele din Registrul acționarilor la data de referință acționarul va fi înștiințat și va fi îndrumat să contacteze Departamentul relații cu acționarii la adresa investors@holde.eu sau numărul de telefon +40 31 22 533 73.

In cazul completarii incorecte a codului CNP (sau CUI) in formularul de vot (neconcordanta intre codul completat si cel din documentul incarcat online), precum si in cazul in care numele nu este completat correct (neconcordanta cu documentul de identificare incarcat online), votul va fi anulat, nefiind luat in calcul la stabilirea cvorumului.

1. **DISPOZIȚII FINALE**

Pentru a permite actionarilor sa isi schimbe parerea pe baza informatiilor primite in timpul sedintei, fiecare actionar poate vota de oricate ori doreste, votul cel mai recent fiind singurul luat in calcul.

Documentele trebuie sa fie scanate in asa fel incat sa fie usor lizibile. Formatele acceptate sunt imagine (.jpeg, .png) sau document (.pdf).

Secretarul de sedinta va valida voturile pe baza documentelor transmise electronnic de actionari.

Dispozitiile prezentei Proceduri se completeaza in mod corespunzator cu prevederile procedurii privind exercitarea dreptului de vot în adunările generale de către acționarii Societății adoptată de administratorul unic în data de 25.03.2021, cu modificările și actualizările subsecvente.

Prezenta Procedura a fost adoptată de administratorului unic al Societății în data de 25.03.2021, și actualizată la data semnării, 11.11.2022.

Administratorul Unic,

**HOLDE AGRI MANAGEMENT S.R.L.**

\_\_\_\_\_\_\_\_\_\_\_\_\_\_\_\_\_\_\_\_

Dl. Iulian-Florentin Cîrciumaru

Reprezentant permanent